Kinnitatud Kiltsi Põhikooli direktori käskkirjaga nr. 2 27.11.2012

LOOVTÖÖDE LÄBIVIIMISE JUHEND KILTSI PÕHIKOOLIS

Alus: Põhikooli – ja gümnaasiumiseaduse §31 lõige 8 ja HTM-i määrus 12.10.2011 nr 62

1. ÜLDSÄTTED
   1. LOOVTÖÖ on juhendatud õppeprotsess, mille käigus õpilane rakendab iseseisva töö oskusi ja omandatud teadmisi, arendab loovust ja kinnistab ning täiendab omandatut.
   2. LOOVTÖÖ EESMÄRGIKS on pakkuda õpilasele võimetekohast ning huvidest lähtuva eneseteostuse võimalust.
   3. LOOVTÖÖKS võib olla:

* lühiuurimus;
* kirjandusteose analüüs;
* kirjutatud ja lavastatud etendus;
* kunsti-või käsitööprojekt;
* maali-, foto- või mõni muu kujutava kunsti näitus;
* video-või IT projekt;
* projekti koostamine;
* kontsert-omaloominguline esinemine;
* maastikumängu ettevalmistus ja läbiviimine;
* ülekoolilise ürituse kavandamine ja korraldamine;
* konkurssidest osavõtt;
* muu loominguline tegevus.
  1. Loovtöö valdkonna valib kool septembri esimesel nädalal.
  2. Valdkonnaga seotud sobiva teema valib 7. klassi õpilane ja kooskõlastab selle aineõpetaja või juhendajaga oktoobris.
  3. Loovtööd võib teha nii individuaalselt kui ka kollektiivselt (maksimaalselt 3 õpilast).
  4. Loovtöö kaitsmine toimub IV veerandil.
  5. Loovtöö hinne märgitakse lõputunnistusele.

1. LOOVTÖÖ KAITSMINE
   1. Loovtöö kaitsmiseks moodustatakse vähemalt kolmeliikmeline komisjon.
   2. Komisjoni koosseisu ja kaitsmise kuupäeva kinnitab kooli direktor käskkirjaga.
   3. Kaitsmisele lubatakse õpilased, kelle töö on juhendaja hinnangul kaitsmiskõlblik.
   4. Loovtööde kaitsmine on avalik. Koostaja/koostajad teevad 5-10 minutilise suulise ettekande. Vajadusel võib kasutada illustreerivaid lisamaterjale. Kaitsmisettekanne peab sisaldama järgmisi lõike:

* sissejuhatus(töö eesmärgid, teema valiku põhjendus);
* töö sisu (töö käik, kasutatud meetodid, kollektiivse töö puhul liikmete panused);
* kokkuvõte(hinnang tehtud tööle, põhijäreldused).

1. LOOVTÖÖ HINDAMINE
   1. Loovtööd hindab kaitsmiskomisjon lähtuvalt juhendist 60-punkti süsteemis, mis peale arutelu viiakse 5-palli süsteemi.(Lisa 3)
   2. Loovtöö hindamisel arvestatakse

* töö teostust,
* mahtu,
* loomingulisust,
* sisu,
* vormistusnõuetele vastavust,
* esinemist töö kaitsmisel,
* materjalide kasutamist jne.

3.3.Loovtöö hindes eriarvamusel olemine otsustatakse komisjoniliikmete häälteenamusega.

3.4.Mitterahuldava tulemuse korral on õpilasel võimalik taotleda kaitsmist teist korda, selleks peab ta esitama kooli direktorile vastavasisulise avalduse.

1. LOOVTÖÖ KOOSTAJA KOHUSTUSED
   1. Valib teema I õppeveerandi lõpuks;
   2. Leiab juhendaja, kooskõlastab valiku juhendajaga;
   3. Koostab koos juhendajaga töö teostamise plaani kahe nädala jooksul pärast teema valikut;
   4. Vormistab töö vastavalt kehtivatele nõuetele;
   5. Esitab oma valmis loovtöö juhendajale kaks nädalat enne töö esitlust;
   6. Esitab oma loovtöö kaitsmiskomisjoni esimehele nädal enne kaitsmist;
   7. Kaitseb komisjoni ees suuliselt oma loovtööd.
   8. Kollektiivse töö puhul osalevad kaitsmisettekandel kõik osalejad.
2. LOOVTÖÖ VORMISTAMINE
   1. Töö struktuur
      1. **Tiitelleht** algab ülaservast kooli nimega. Tiitellehe keskkohast veidi kõrgemale kirjutatakse töö täielik pealkiri läbivalt suure tähega. Pealkirja alla kirjutatakse töö liik (loovtöö). Tiitellehe teise kolmandiku lõppu, paremasse serva trükitakse autori ja juhendaja nimed. Lehe alumise serva keskele trükitakse töö valmistamise koht ja aasta. (Lisa 1)
      2. **Sisukord** koosneb töö peatükkide pealkirjadest, nende ees olevatest numbritest ja lehekülje numbritest. (Lisa 2)
      3. **Sissejuhatus** sisaldab teema valiku põhjendust, töö eesmärki ning selle saavutamise võtteid. Sissejuhatuse maht on 0,5 -1 lehekülge.
      4. **Töö põhiosa** sisaldab erinevaid peatükke, arutlusi, uuringuid vms
      5. **Kokkuvõte** sisaldab hinnangut tehtud tööle, mida töö valmimise käigus õpiti, kuidas realiseerusid sissejuhatuses püstitatud eesmärgid.
      6. **Kirjanduse loetelu** sisaldab töös kasutatud allikaid, mis reastatakse autorite nimede tähestikulises järjekorras. Sama autori töö esitatakse ilmumisaasta järjekorras.
      7. **Lisad** on tööd täiendav või illustreeriv materjal (joonised, tabelid, diagrammid, fotod jne). Lisad pealkirjastatakse ja tähistatakse „LISA 1“, „LISA 2“ jne.
   2. Töö stiil ja keelekasutus
      1. Töö peab olema kirjutatud korrektses keeles ja olema stiililt neutraalne. Keeleline neutraalsus tähendab ühelt poolt Eesti traditsioonis levinud umbisikulise tegumoe (töös käsitletakse, analüüsitakse) või kolmanda pöörde vormide (töö vaatleb, analüüsib) eelistamist, kuid võib kasutada ka esimese pöörde vormide kasutust (nt uurin, analüüsin).
      2. Kirjutamisel tuleb silmas pidada järgmisi üldistatud nõudeid:

* töö sõnastada korrektselt ja loogiliselt;
* kasutada selget ja täpset oskuskeelt, üldtunnustatud ja väljakujunenud terminoloogiat;
* väljendused olgu loomulikud ja lihtsad, ei liialdata võõrsõnadega;
* hoiduda tõlkevääratustest;
* vältida sõnakordusi ja kasutada rikkalikku sõnavara;
* kirjutada nii lühidalt kui võimalik ja nii pikalt kui vajalik;
* vältida slängi, stampkeelendeid, ajakirjanduslikke, käibe- ja üliemotsionaalseid fraase;
* korrektse keelekasutuse tagamiseks on soovitatav kasutada abimaterjale, nt õigekeelsussõnaraamatut (vt [www.eki.ee](http://www.eki.ee)).
  1. Töö vormistus

Nõuded teksti vormistamisel

* + 1. Töö vormistatakse A4 formaadis valgele paberile arvutikirjas Times New Roman suurusega 12 punkti ja reavahega 1,5 punkti. Tekst paigutatakse paberile rööpselt. Lehekülje vasakus servas on 3 cm, paremas 2 cm, üla- ja alaservas 2,5 cm laiune veeris.
    2. Peatükkide, sissejuhatuse, kokkuvõtte, allikate loetelu ja lisade pealkirjad kirjutatakse läbiva suure tähega (suurus 14 pt). Alapealkirjade pealkirjad kirjutatakse väiketähtedega.(suurus 12 pt). Soovitav on kasutada automaatset pealkirjastamist. Pealkiri asub lehe vasakus servas. Pealkirja järele punkti ei panda. Sõnu pealkirjas ei poolitata.
    3. Iga peatükk algab uuelt leheküljelt. Peatüki pealkirjale järgneb kaks tühja rida ja alapeatüki pealkirjale järgneb üks tühi rida. Pealkirjad joondatakse vasakule.
    4. Tabelite, diagrammide, jooniste ja fotode lisamisel töösse peavad need olema pealkirjastatud (vajadusel ka viidatud) ning nummerdatud jooksvalt läbi töö. Kõik eelpool nimetatud vormid peavad olema viidatud teksti põhiosas (nt. vaata lisa 1, vaata tabel 1 jne)
    5. Leheküljenumbrid paiknevad all keskel. Tiitellehte ei nummerdata, kuigi loendatakse, st leheküljenumbrid algavad sisukorrale järgneval leheküljel numbriga 3.
  1. Viitamine

Tekstisisene viitamine on otstarbekas tööde puhul, kus viiteid on suhteliselt rohkesti ning sel juhul on ka muudatuste/täienduste tegemine viidete osas tunduvalt lihtsam. Lähtutakse järgmistest põhimõtetest:

* teksti sees olev viide pannakse sulgudesse, nt (Torm 1998);
* viites ei ole koma autori nime ja aastaarvu vahel;
* viites märgitakse autori perekonnanimi ilma eesnime ja esitäheta kui viidatakse sama perekonnanimega autoritele, on eesnimetäht vajalik, nt (Torm, P. 2009), (Torm, S. 2009);
* ühele lausele viitamisel on viide lause lõpus enne punkti;
* mitmele lausele või lõigule viitamisel on viide väljaspool viimase lause lõpu punkti;
* lehekülgedele viitamisel kuulub viitesse ka leheküljenumber, mille ees on tühik, nt (Torm 2010: 156);
* kui autori nimi sisaldub töö kirjutaja lauses, ei tarvitse viites autori nime korrata, nt August Torm on märkinud (2009: 50), et…;
* kui loovtöös on viidatava autori nimi koos pealkirjaga toodud, siis paigutatakse ilmumisaeg pealkirja järele, nt August Torm avaldas oma teoses “Maailma loomine” (2009) ka seni uurimata teavet.
  1. Kasutatud kirjanduse loetelu vormistamine

Kasutatud kirjanduse loetelus tuuakse välja kõik töös kasutatud materjalid (trükised, käsikirjad, intervjuud, internetiallikad jm). Kirjanduse loetelus kajastuvad ainult töös viidatud allikad. Igale loetelus olevale allikale peab töös leiduma viide. Kirjed on järjestatud alfabeetiliselt.

**Raamat**

Autori nimi või autorite nimed. (aasta) *Raamatu pealkiri kaldkirjas*. Linn: kirjastuse nimi.Näide: Edula, E. (2003*) Koduümbruse linnud*. Tallinn: Valgus.

**Artikkel ajakirjast**

Artikli autor. Ilmumisaasta sulgudes. Artikli pealkiri. *Ajakirja või jätkväljaande nimetus kaldkirjas. Väljaande number kaldkirjas*, artikli leheküljed

Näide: Kukk, K. (1997). Arvuti kui haigus. *Arvutimaailm, 3*, 24–25.

**Artikkel ajalehest**

Artikli autor. Ilmumisaasta, kuupäev sulgudes. Artikli pealkiri. *Ajalehe nimetus kaldkirjas*. Lehekülg(küljed) mahukate lehtede puhul.

Näide: Talts, L. (1997, mai 28). Barbie kui lapse kasvataja. *Maaleht*, 16–17.

**Elektroonilised allikad**

Interneti materjalide puhul alustatakse sama informatsiooniga nagu paberkandjatel: autori nimi, ilmumise aasta, pealkiri. Ilmumisaja puudumise korral asendatakse see lühendiga s.a. (sine anno). Lisatakse nurksulgudes kuupäev, millise seisuga materjale kasutati ja eraldi real Interneti aadress.

Näide: O’Keefe, E. (1990). *Egoism & the crisis in Western values*. [2016, veebruar 21]. http://www.onlineoriginals.com/showitem.asp?itemID=135

Raamatute puhul, kus tiitellehel pole märgitud autoreid, asetatakse ilmumisaasta pealkirja järele, seejärel väljaandmiskoht ja kirjastus. Nt: *Vabakasvatus*. (1992). Tallinn: Eesti Õppekirjanduse Keskus.

Autorita raamatu puhul kirjutatakse koostaja või toimetaja nimi eestikeelsetes töödes üldiselt pealkirja ja ilmumisaasta järele koos lühendiga koost. või toim. Nt: Mis on koolilapsel muret? (1997). Toim. L. Mehilane. Tartu: Tartu Ülikooli Psühhiaatriakliinik.

Kiltsi Põhikool

PÕLTSAMAA JÕGI

Loovtöö

Autor: Tiiu Kask

Juhendaja: Mikk Seen

Kiltsi 2012

SISUKORD

SISSEJUHATUS ............................................................................................ 3

1. HETKEOLUKORD JA ÜLDINE KIRJELDUS ........................................ 6

1.1 Ajalooline taust .................................................................................... 6

1.2 Paiknemine .......................................................................................... 6

1.3 Looduslikud olud ................................................................................. 7

1.4 Kultuuriobjektid ja vaatamisväärtused ................................................ 7

1.4.1 Muinsuskaitse ......................................................................... 8

1.5 Elanikkond ......................................................................................... 11

3. SISE- JA VÄLISKESKKONNA ANALÜÜS ......................................... 12

3.1 SWOT analüüs .................................................................................. 12

3.2 Eesmärgid prioriteetsetes valdkondades ........................................... 13

4. VISIOON ................................................................................................. 14

KIRJANDUSE LOETELU .......................................................................... 15

LISAD .......................................................................................................... 16

LISA 3

Käesolev hindamisleht on koostatud Kiltsi Põhikooli loovtöö vormistamise juhendi alusel. Antud hindamislehe järgi pööratakse suuremat tähelepanu vormistamisele (35p) ja hinnatakse ennekõik seda. Sisulisele hindamisele kuuluvad ennekõike tööd, mis kaitstakse eksamina; käesoleva hinnagu puhul võetakse arvesse üldstruktuuri, töö uurimuslikku osa ning juhendaja hinnangut töö autorile (kokku 25p).

**Nimi:** ................................................................. **Kokku punkte:** ........ /60 **Hinne:** ........

**VORMISTUS:**

**Hindaja:** ................................................

**I Tiitellehel** on järgmiste andmed: õppeasutuse nimetus, töö pealkiri, töö iseloom (loovtöö), koostaja ees- ja perekonnanimi ning klass, juhendaja ees- ja perekonnanimi, töö valmimise koht ja aasta.

Tiitelleht korrektne 2p Tiitelleht puudulik 1p Tiitelleht puudub 0p ....

**II Sisukord** kirjeldab töö struktuuri, sisaldab iga peatüki täpset pealkirja ja vastava lehekülje numbrit.

**Sisukord** on töö alguses, tiitellehe järel. Sisukorra tegemine toimub arvuti abil, mitte käsitsi.

Sisukord korrektne 2p Sisukord puudulik 1p Sisukord puudub 0p ....

**III Sissejuhatus** sisaldab:

• teema valiku põhjendus (miks valisid selle teema, miks see huvitas) 1p

• töö eesmärgi (juhtmotiivi, põhiprobleemi) sõnastamine 1p

• ülevaade kasutatud uurimismetoodikast ja meetoditest 1p

• ülevaade töö struktuurist ja alaosadeks jaotamise põhimõtetest 1p

**IV Põhiosa vormistus**

• Põhiosa tekstis on põhijaotised (peatükk) ja alljaotised (punkt, alapunkt, lõige) 1p

• Põhijaotised on kirjutatud läbivalt suure tähega. 1p

• Iga põhijaotise sees nummerdatakse samal viisil, jättes tähise sisse ka põhijaotise numbri. 1p

• Sisukorra, sissejuhatuse, kokkuvõtte ja kasutatud kirjanduse ette jaotise numbrit ei kirjutata. 1p

• Iga põhijaotise peatükk algab uuelt leheküljelt. 1p Kõik leheküljed, sealhulgas kirjanduse loetelu ja lisad, nummerdatakse ühtsesse numeratsiooni. 1p Lehekülje numbrit ei kirjutata tiitellehele ja sisukorrale, kuigi nummerdus tiitellehest algab. 1p

**V Kokkuvõtes on**

• kokkuvõttev ülevaade töö kohta 1p

• lühidalt ja süstematiseeritult esitatakse kõige olulisemad järeldused, milleni töö käigus jõuti. 2p järeldused on esitatud puudulikult 1p

**VI Kasutatud materjalid**

Kirjanduse loetelus esitatakse järgmised andmed: autor (v. koostaja) - perekonnanimi, initsiaal; pealkiri;

ilmumiskoht; kirjastus; ilmumisaasta. Internetiallikate puhul samuti allika andmed, mitte ainult aadress!

• loetelu sisaldab allikaid, mida antud töö käigus kasutati ja millele on viidatud. 1p

• kasutatud allikad on esitatud korrektselt 1p

• kasutatud allikad on esitatud tähestiku järjekorras, struktureeritud 1p

**Viitamine (e. allikate näitamine)**

Kõik töös esitatavad seisukohad ja andmed, mis pärinevad kasutatud materjalidest, tuleb siduda viidetega vastavatele allikatele, et lugeja saaks vajadusel kirjapandut allikate järgi kontrollida. Kõik kasutatud allikad peavad leiduma viidetes ning kõik kasutatud kirjanduse loetelus olevad allikad on viidetes märgitud.

• töös eksisteerib viitamine 1p

• viitamissüsteem on kogu uurimistöö ulatuses ühtne 1p

• viitamine on korrektne (sulgudes autori nimi, väljaande aasta ja lehekülg). 1p

**Tabelite, diagrammide, jooniste, fotode, lisade vormistamine**

|  |  |  |
| --- | --- | --- |
| • kõik ülalnimetatud vormid pealkirjastatud (vajadusel ka viidatud) |  | 1p |
| • kõik ülalnimetatud vormid on nummerdatud jooksvalt läbi töö |  | 1p |
| • kõik ülalnimetatud vormid on viidatud teksti põhiosas (nt vt lisa 1, vt tabel 1 jne) | 1p |  |

**Üldvormistus:**

• uurimistöö on esitatud kas köidetult v. kiirköitjas 1p

• teks on trükitud intervalliga 1,5 1p

• teksti šrifti suurus on 12pt 1p

• eksisteerib lõikude eraldamine kas taandreaga või tühja reaga (üks-kolm tühikut ei ole taandrida!)

1p

• tekst on vormistatud korrektselt (tühikud sõnade vahel, kirjavahemärkide järel tühik, v.a. sulgude ja jutumärkide sisu) 3p

**PÕHIOSA**

**IV Põhiosa** peatükkidena sisaldab:

• probleemi seletava kirjelduse;

• probleemi analüüsi;

• tulemuste esitamise.

15+10

kokku ....... /35 p

Töö sisuline osa vastab sissejuhatuses püstitatud eesmärkidele (struktuur ja ülesehitus) max 5p .... Töö uurimuslik osa sisaldab õpilase panust (uurimuslik osa) max 5p .... Juhendaja hinnang tööle (hinnang õpilase tehtud töö ning tulemuslikkuse kohta) max 15p ....

kokku ....... /25 p

Kommentaarid: ..................................................................................................................................................

............................................................................................................................................................................

............................................................................................................................................................................

..............................................................................................................................................................................

..........................................................................................................................................................................

............................................................................................................................................................................